Fietser in Kaapse Wynland beseer | Maroela Media
Fietser in Kaapse Wynland beseer
Nooddienswerkers is met behulp van 'n plaaslike boer tot by die beseerde fietsryer geneem.
'n Plaaslike boer het Saterdag gehelp om nooddienswerkers tot by 'n beseerde fietsryer in 'n afgesonderde gebied naby Stellenbosch in die Kaapse Wynland te neem.
Volgens Shawn Herbst, woordvoerder vir Netcare 911, het die voorval kort voor 09:00 Saterdag plaasgevind. Die 47-jarige fietsryer het glo matige beserings opgedoen toe hy op 'n onbenoemde bergpad gery en van sy fiets afgeval het.
Weens die growwe, veldagtige terrein het 'n boer van die omgewing aangebied om die nooddienswerkers tot by die man te neem.
"Die pasiënt is op die toneel behandel en met 'n 4×4-voertuig bergaf geneem waar 'n ambulans op hom gewag het."
Die naam van die fietsryer en aard van sy beserings is nie bekendgemaak nie.
Vrou laai glo kleuter langs pad af
Staat doen weg met gedwonge kwarantyn
Hy kan dankbaar wees dat hy gevind en gehelp is.
So kon niemand van hom weet nie en beserings kon noodlottig wees.
Mens ry nie alleen op onbekende plekke nie.
Ek is self 'n bergfietsryer, maar my man en seun weet altyd waar ek gaan ry en my Zenly is altyd aan, sodat hulle my kan "track" waar ookal ek ry. Mens kan vandag net eenvoudig nie meer die kans waag om sonder enige iemand se medewete te gaan fietsry, drag of selfs winkels toe ry nie.
Maroelamedia praat nou gereeld van "fietser"! Waar kom dit vandaan?!
Fietser is n Nederlandse woord vir fietsryer. Maroela media nou Nederlands of is dit n direkte vertaling van cyclist?